IGRA PRIJESTOLJA
"Pozvan na sud
da odgovara za zločine stjegonoše Gregora Cleganea, Gorostasa.
Mora doći kroz dva tjedna ili će biti proglašen neprijateljem Krune."
Jadan Ned Stark. Hrabar čovjek, loša prosudba.
Bilo je glupo napasti ga.
Lannisteri se ne ponašaju poput budala.
Reći ćeš nešto pametno?
Hajde, reci nešto pametno.
Catelyn Stark otela mi je brata.
Zašto je on još živ? -Tyrion? -Ned Stark.
Jedan se čovjek upleo. Probo mu je nogu
prije nego što sam ga mogao ubiti.
Zašto je još živ? -Ne bi bilo čisto. -Čisto!
Previše se brineš oko toga što drugi misle o tebi.
Briga me što drugi misle o meni. -To želiš da misle o tebi.
Istina je.
Ne smeta ti kada čuješ da ti iza leđa govore "Kraljosjeku"?
Naravno da mi smeta. -Lava ne brine mišljenje ovaca.
Trebao bih biti zahvalan što je tvoja taština spriječila tvoju lakoumnost.
Dat ću ti pola naših snaga. 30.000 ljudi.
Odvest ćemo ih do doma Catelyn Stark
i podsjetiti je da Lannisteri plaćaju svoje dugove.
Nisam bio svjestan da toliko cijeniš život mog brata. -On je Lannister!
Možda je najmanji Lannister, ali jedan je od nas.
Svakim danom što je zatvorenik, naše ime izaziva manje poštovanja.
Dakle, lava brine mišljenje... -To nije mišljenje, nego činjenica!
Ako druga kuća može zatočiti jednog od nas i držati ga,
onda više nismo kuća koje se drugi boje.
Majka ti je mrtva. Ubrzo ću i ja biti. I ti isto.
I tvoj brat i sestra i sva njezina djeca.
Svi ćemo biti mrtvi i trunuti u zemlji.
No obiteljsko će ime živjeti. To je jedino što će preživjeti.
Ne tvoja osobna slava ili čast, nego obitelj!
Shvaćaš li?
Blagoslovljen si sposobnostima koje nemaju mnogi.
Blagoslovljen si što pripadaš najmoćnijoj obitelji kraljevstva.
I još si blagoslovljen mladošću. A što si učinio s tim blagoslovima?
Služio si kao glorificirani tjelohranitelj dvojici kraljeva.
Jedan je bio luđak, a drugi pijanac.
Budućnost obitelji bit će odlučena za nekoliko mjeseci.
Možemo uspostaviti dinastiju koja će trajati tisuću godina.
Ili možemo propasti u ništavilo poput Targaryena.
Moraš postati čovjek kakav je suđeno da budeš.
Ne sljedeće godine. Ne sutra. Sada!
Boli vas.
Bilo mi je i gore, gospo. -Možda je vrijeme da odete kući.
Jug vam ne leži. -Znam istinu zbog koje je Jon Arryn umro.
Znate li, kneže Stark? Pozvali ste me da mi postavljate zagonetke?
Je li to i prije činio? -Jaime bi ga ubio.
On je tisuću puta vredniji od vašeg prijatelja. -Vaš brat?
Ili vaš ljubavnik?
Targaryeni su se 300 godina ženili međusobno da održe lozu čistom.
Jaime i ja više smo od brata i sestre. Dijelili smo utrobu.
Zajedno smo došli na svijet i pripadamo zajedno.
Moj vas je sin vidio s njime.
Volite li svoju djecu? -Svim srcem. -I ja svoju jednako.
I sva su Jaimejeva. -Hvala bogovima!
Kad Robert i ostavi kurve da pijan nađe put do mene,
zadovoljim ga drukčije. Ujutro se toga ne sjeća.
Oduvijek ste ga mrzili. -Mrzila?
Obožavala sam ga. Sve djeve sanjale su o njemu, ali bio je moj.
I kad sam ga napokon vidjela u Baelorovoj septi,
onako jakog, oštrog i crne brade, bio mi je to najsretniji trenutak.
A te se noći pijan popeo na mene i učinio je to malo što je mogao
i šapnuo mi je u uho: "Lyanna."
Vaša je sestra bila leš, a ja živa, a nju je više volio nego mene.
Kad se kralj vrati iz lova, reći ću mu istinu.
Dotad morate otići. Vi i vaša djeca. Ne želim njihovu krv na rukama.
Idite što dalje možete i povedite što više ljudi možete.
Jer gdje god da odete, slijedit će vas Robertov bijes. -A moj bijes?
Trebali ste uzeti kraljevstvo.
Jaime mi je rekao o padu Kraljeva grudobrana.
Sjedio je na prijestolju i otjerali ste ga.
Trebali ste se sami popeti stubama. Tako tužna pogreška.
Počinio sam mnogo pogrešaka u životu. Ali to nije jedna od njih.
Ali bila je. Kad igrate igru prijestolja, pobjeđujete ili umirete.
Nema srednjeg puta.
Ne, ne, ne, ne!
Zar te to uče na sjeveru?
I tebe? Otkuda god da si. Znaš li koliko smiješno zvučiš?
Razumijete li išta što vam govorim? -Da, gospodaru.
Počnimo ponovno.
Ti budi muškarac, a ti budi žena.
Hajde!
Polako.
Ne zavaravaš ih. Platili su te, znaju što si.
Znaju da glumiš. Posao ti je da zaborave što znaju.
A za to treba vremena. Treba se polako unijeti u to.
Hajde, unesi se u to.
Osvaja te unatoč otporu. Počinje ti se to sviđati.
Želi ti vjerovati. Uživa u svom kurcu otkad ga je primio u ruke,
zašto ne bi i ti? Zna da je bolji od drugih muškaraca.
Oduvijek je to znao, ali sad ima dokaz.
Toliko je dobar da u tebi dira nešto toliko duboko
što drugi nisu ni znali da postoji. Nadvladava ti vlastitu prirodu.
Zašto nam se ne pridružite, gospodaru?
Čuvam se za drugu. -Što ne zna, ne može joj nauditi.
Glupa izreka. Ono što ne znamo, obično nas odvodi u smrt.
Sigurno je lijepa. -Zapravo nije. Ali sjajne je loze.
Gospodar nam je zaljubljen. -Već mnogo godina.
Većinu života. Igraj joj se s guzicom! I ona je voljela mene.
Bio sam osoba od njezina povjerenja.
Mogla mi je svašta reći. Govorila mi je o konjima koje je voljela.
Zamku u kojem je željela živjeti. Muškarcu za kojeg se željela udati.
O sjevernjaku s čeljusti poput nakovnja.
Zato sam ga izazvao na dvoboj. Zašto ne? Čitao sam priče.
Mali junak u pričama uvijek pobjeđuje velike zlikovce.
Na kraju mu nije ni dala da me ubije.
Rekla je: "On je samo dječak. Molim te, nemoj mu nauditi."
Zato mi je darovao krasan ožiljak i onda su otišli. -Još su u braku?
Ne! On je poginuo prije vjenčanja. Ona je završila s njegovim bratom.
Još impresivnijim primjerkom. Njega voli, nažalost.
Zašto ne bi? Tko se može uspoređivati s njime? On je tako...
Dobar.
Znaš što sam naučio kad sam izgubio dvoboj?
Naučio sam da nikad neću pobijediti. Ne na takav način.
To je njihova igra s njihovim pravilima.
Neću se boriti s njima. Zajebat ću ih.
To znam. To jesam.
I samo ako priznamo što jesmo, možemo dobiti što želimo.
A što vi želite? -Sve, draga. Sve što postoji.
Sad se operite. Obje radite večeras.
Zaista si sretna djevojka, znaš to?
Odakle ja dolazim, ne dajemo milost kriminalcima.
Da je ondje netko poput tebe napao malog kneza,
vezali bismo te na plaži tijekom oseke.
Ruke i noge okovali bismo ti za klinove.
More bi ti se približavalo. Gledala bi kako ti se smrt polako približava.
Odakle dolazite? -Sa Željeznog otočja.
To je daleko? -Nikad nisi čula za Željezno otočje?
Vjeruj mi, ni ti nisi čuo odakle sam ja.
"Vjerujte mi, kneže."
Više ne živiš u divljini.
U civiliziranim zemljama boljima od sebe obraćaš se njihovim titulama.
A to je? -Knez. -Zašto?
Zašto? Kako to misliš?
Moj je otac Balon Greyjoy, knez Željeznog otočja.
Kakve to veze ima s vama? Ako vam je otac knez,
kako i vi možete to biti? -Bit ću kad moj otac...
Dakle, sad niste knez. -Ne...
Zafrkavaš me? To radiš?
Ne razumijem kako vi južnjaci radite stvari. -Ja nisam južnjak.
Potječeš južno od Zida. Meni si južnjak.
Baš si bezočna drolja, zar ne? -Ne znam, gospodaru.
Ne znam što znači "besočna".
Bezočna. To znači drska, bezobzirna.
Želiš li se riješiti lanca?
Theon Greyjoy!
Gospa je naša gošća. -Mislio sam da je zatvorenica.
Je li prema vašem iskustvu to oprečno?
Šanse su da me neće biti sljedeći put. -Navikla sam na gore od njega.
Navikla sam na muškarce koji bi ga pojeli i kostima si čačkali zube.
Zašto si došla ovamo? -Nisam namjeravala doći ovamo.
Željela sam otići dalje na jug. Što dalje na jug mogu.
Prije nego što stigne duga noć. -Zašto? Čega se bojiš?
Postoje stvari koje spavaju po danu, a love po noći.
Sove i risovi... -Ne govorim o njima!
"Stvari" o kojima govoriš. Nestale su prije više tisuća godina.
Nisu nestale, starče. Spavale su.
A sad više ne spavaju.
Nedostaju mi cure.
Čak ne razgovor. Nikad ne razgovaram s njima.
Samo ih gledam. Slušam kako se smiju.
Tebi ne nedostaju cure?
Jahači! Truba! Moramo zapuhati u trubu!
Zašto je sam?
Jedan trubež za izvidnika koji se vraća, dva za divljake, tri za...
Nema jahača.
To je konj mog strica Benjena!
Gdje je moj stric?
Nede!
Robert je! Lovili smo i vepar...
Trebao sam provoditi više vremena s tobom.
Pokazati ti kako biti muškarac.
Nisam nikada trebao biti otac.
Idi, ne želiš ovo vidjeti.
Ja sam kriv. Previše vina. Promašio sam ubod.
Smrdi.
Smrdi na smrt. Nemoj misliti da ne osjećam miris.
No vratio sam gadu, Nede. Nožem sam mu probo mozak.
Pitaj ih nije li tako. Pitaj ih!
Želim najveću pogrebnu gozbu koju je kraljevstvo vidjelo.
I želim da svi kušaju vepra koji me ubio.
Sad nas svi ostavite. Moram razgovarati s Nedom.
Roberte, moj dragi... -Svi van!
Prokleta budalo. -Papir i tinta su na stolu. Piši što ti govorim.
U ime Roberta od kuće Baratheon, prvog... Znaš kako ide.
Nadopuni titule. Proglašavam Eddarda od kuće Stark... Titule...
Da služi kao regent i zaštitnik kraljevstva nakon moje smrti.
Da vlada u moje ime dok moj sin Joffrey ne postane punoljetan.
"... dok moj zakoniti nasljednik..."
Daj mi to.
Daj to vijeću nakon što umrem.
Barem će reći da sam to dobro učinio. Ovu jednu stvar.
Sada ćeš vladati. Mrzit ćeš to više od mene.
Ali bit ćeš dobar.
Cura. Daenerys.
Imao si pravo. Varys, Maloprsti, moj brat. Svi su bezvrijedni.
Nitko mi nije rekao "ne" osim tebe. Samo ti.
Daj joj da živi. Zaustavi ih. Nije kasno. -Hoću.
I moj sin. Pomozi mu, Nede. Učini ga boljim od mene.
Učinit ću sve da štuje sjećanje na tebe. -Sjećanje na mene?
Kralj Robert Baratheon. Stradao od svinje.
Sad mi daj nešto za bol i daj da umrem.
Dajte mu makova mlijeka.
Teturao je od vina. Naredio nam je da odstupimo, ali...
Iznevjerio sam ga. -Nitko ga nije mogao zaštititi od njega samoga.
Pitam se, Ser Barristane, tko je dao kralju toliko vina?
Njegov štitonoša. Iz kraljeva mijeha.
Njegov štitonoša? Dečko od Lannistera?
Tako predan dječak koji se brinuo da njegova Milost ne bude žedna.
Nadam se da se jadni dečko ne krivi.
Njegova se Milost predomislila oko Daenerys Targaryen.
Kakve ste god dogovore napravili, prekinite ih. Odmah!
Bojim se da su ptičice već odletjele. Djevojka je već vjerojatno mrtva.
Pastuhu koji uzjahuje svijet ne trebaju željezni stolci.
Prema proročanstvu pastuh će jahati na sve krajeve svijeta.
Svijet završava na slanome moru. Konji ne mogu preko otrovne vode.
Zemlja ne završava kod mora. Ima mnogo tla iza mora.
Tlo gdje sam ja rođena.
Ne tlo, nego zemlja. -Da, zemlja.
U Slobodnim gradovima tisuće su brodova. Drvenih konja koji...
Dosta o drvenim konjima i željeznim stolcima.
To nije stolac, to je...
Prijestolje.
Stolac na kojem sjedi kralj
ili kraljica.
Kralju ne treba stolac za sjedenje.
Treba mu samo konj.
Ne možete li mi pomoći da shvati? -Dothraki sve rade u svoje vrijeme.
Budite strpljivi, khaleesi. Ići ćete kući. Obećavam vam.
Znam da je moj brat bio budala,
ali bio je zakoniti nasljednik Sedam kraljevina.
Rekla sam nešto smiješno? -Oprostite.
Vaš predak Aegon Osvajač nije zauzeo kraljevine
jer je imao pravo na njih. Zauzeo ih jer je to mogao. -I imao je zmajeve.
Da, nekoliko zmajeva olakšava stvari. -Ne vjerujete u to.
Jeste li ikad vidjeli zmaja? Vjerujem svojim očima i ušima.
To se dogodilo prije tristo godina. Tko zna što se zapravo zbilo.
Ispričajte me. Idem do kapetana da vidim ima li pisma za mene.
Idem s vama. -Ne morate se mučiti.
Uživajte na tržnici. Ubrzo ću vam se pridružiti.
Jorah Andalski! Pauk šalje pozdrave i čestitke.
Kraljevsko pomilovanje. Sad možete kući.
Slatka crna vina!
Imam slatka crna vina iz Lysa, Volantisa i Sjenice.
Tyroshijski konjak od krušaka. Andalske gorke rakije.
Hoće li khaleesi kušati?
Imam slatko crno vino iz Dornea, moja damo.
Jedan gutljaj i nazvat ćete prvorođeno dijete po meni.
Moj sin već ima ime, ali kušat ću vaše ljetno vino. Samo gutljaj.
Gospo, iz Westerosa ste?
Imate čast razgovarati s Daenerys iz kuće Targaryen,
khaleesi jahaćih ljudi i princezom Sedam kraljevina.
Princezo. -Ustanite! I dalje želim kušati vino.
Ovo? To je dornski bućkuriš nedostojan za princezu.
Imam suho crno iz Sjenice. Nektar bogova.
Darovat ću vam bačvu. Kao dar.
Činite mi čast, Ser. -Čast pripada meni.
U domovini se mnogi mole za vaš povratak.
Nadam se da ću vam jednog dana uzvratiti. -Spusti tu bačvu.
Nešto nije u redu? -Žedan sam. Otvori je.
Vino je za khaleesi, a ne za nekog poput vas. -Otvori je.
Natoči. -Bio bi zločin piti ovako bogato vino,
a da ne pustite da diše. -Učinite što je rekao.
Kako princeza zapovijeda.
Slatko, zar ne? Mirišete li voće, ser?
Kušajte ga i recite mi da to nije najbolje vino
koje je ikada dotaknulo vaš jezik.
Vi prvi.
Ja? Bojim se da nisam vrijedan ove berbe.
Uostalom, siromašan je trgovac koji pije vlastitu robu. -Pit ćete!
Dođite.
Došli ste kao razbojnici, krivolovci, silovatelji, ubojice i lopovi.
Došli ste sami, u lancima.
Niste imali prijatelja ni časti.
Došli ste bogati, došli ste siromašni.
Neki od vas nose imena ponosnih kuća,
drugi nose imena kopiladi ili nemaju imena.
Nije važno. To je sve dio prošlosti.
Ovdje, na Zidu, svi smo jedna kuća.
Smiješ izgledati sretno. Bit ćeš izvidnik.
Zar nisi to oduvijek želio? -Želim pronaći strica.
Živ je ondje negdje. Znam da jest.
Da ti barem mogu pomoći. Ali nisam izvidnik.
Mene čeka život upravitelja. -Časno je biti upravitelj.
Nije baš. Ali ima hrane.
Ovdje počinjete iznova.
Čovjek Noćne straže živi za kraljevstvo.
Ne za kralja ili kneza niti za čast ove ili one kuće,
ne za zlato, slavu ili ljubav žene.
Nego za kraljevstvo! I sve ljude u njemu!
Svi ste naučili riječi i zakletvu.
Dobro promislite prije nego što je izgovorite.
Kazna za dezerterstvo je smrt.
Možete večeras položiti zakletvu. U sumrak.
Svetkuje li netko od vas stare bogove? -Ja, gospodaru.
Onda ćeš dati zakletvu pred drvetom srca poput strica.
Da, gospodaru. -Pronaći ćeš usud-drvo milju sjeverno od Zida.
A možda i svoje bogove. -Gospodaru...
Smijem li i ja poći? -Zar kuća Tarly štuje stare bogove?
Ne, gospodaru. Imenovan sam na svjetlu Sedmorice.
Kao i moj otac i njegov otac.
Zašto bi se odrekao bogova svog oca i svoje kuće?
Noćna je straža sad moja kuća.
A Sedmorica mi nikad nisu uslišala molitve. Možda stari bogovi hoće.
Kako želiš, mladiću.
Svakog od vas smjestili smo u određeni red,
sukladno našim potrebama i vašoj vještini.
Halder, graditeljima. Pyp, upraviteljima.
Žabac, graditeljima. Grenn, izvidnicima.
Samwell, upraviteljima. Matthar, izvidnicima.
Dareon, upraviteljima. Balian, izvidnicima. Rast, izvidnicima.
Jon, upraviteljima. Ranser, graditeljima.
Neka vas svi bogovi čuvaju.
Izvidnici, sa mnom! -Graditelji!
Samwelle, pomagat ćeš mi u vranjem gnijezdu i knjižnici.
Pyp, javit ćeš se Bowenu Marshu u kuhinji.
Luke, javi se Jednookom Joeu u stajama.
Dareone, šaljemo te u Istočnu stražarnicu.
Javi se Borcasu kad stigneš. Nemoj komentirati njegov nos.
Jone Snow, Vrhovni zapovjednik Mormont tražio vas je
za svoga osobnog upravitelja.
Hoću li služiti jela zapovjedniku i nositi mu vodu za kupku? -Sigurno.
I održavat ćeš vatru u odajama. Mijenjat ćeš mu plahte i deke
i radit ćeš sve što od tebe Vrhovni zapovjednik traži.
Smatrate me slugom? -Smatrali smo da si čovjek Noćne straže,
ali možda smo se prevarili. -Smijem li ići? -Ako želiš.
Jone! Čekaj! Zar ne vidiš što rade? -Vidim osvetu Sera Allisera.
Želio ju je i dobio ju je! Upravitelji su sluge!
Bolji sam mačevalac i jahač od svih vas. Nije pošteno! -Pošteno?
Pjevao sam plemiću u Žirdvoru
kad mi je rekao da mu pokažem kurac. Gurnuo sam ga
i rekao je da će mi odsjeći ruke zbog krađe.
Sad sam na kraju svijeta i pjevam starcima i govnima poput tebe.
Neću više vidjeti obitelj. Više neću biti u ženi. Ne govori mi o poštenju.
Zar nisi uhvaćen zbog krađe sira za gladnu sestru?
Zar ću strancima govoriti kako me plemić želio primiti za kurac?
Možeš li mi otpjevati pjesmu, Pype? Volio bih čuti pjesmu.
Sad me slušaj! Starac je Vrhovni zapovjednik Noćne straže.
Bit ćeš s njim danju i noću. Da, čistit ćeš mu odjeću.
Ali ćeš mu i nositi pisma, pratiti ga na sastancima,
biti mu štitonoša u bitci. Sve ćeš znati. I bit ćeš dio svega.
I on te izričito tražio. Želi te pripremiti za zapovjedništvo.
Samo sam oduvijek želio biti izvidnik.
Ja sam oduvijek želio biti čarobnjak.
Što je? Ozbiljan sam.
Onda ćeš ostati i izreći svoje riječi sa mnom?
Kneže Stark! Trenutak!
Nasamo, ako možete.
Imenovao vas je zaštitnikom kraljevstva. -Da. -Ona neće mariti.
Dajte mi sat vremena i mogu vam okupiti sto mačeva.
A što da radim sa sto mačeva? -Napadnite!
Večeras dok dvorac spava! Moramo Joffreyja oduzeti majci.
Zaštitnik kraljevstva zna da onaj tko drži kralja drži kraljevstvo.
Svaki trenutak što odgađate, Cersei se priprema.
Dok Robert umre, bit će kasno za nas obojicu. -A Stannis?
Spašavanje Sedam kraljevina i predavanje istih Stannisu?
Čudno štitite kraljevstvo! -Stannis vam je stariji brat.
Nije riječ o redu nasljeđivanja! To nije bilo važno
kad ste se pobunili protiv Ludog kralja i nije važno sada.
Što je najbolje za kraljevine? Što je najbolje za ljude kojima vladamo?
Svi znamo kakav je Stannis. Ne inspirira ni ljubav ni odanost.
On nije kralj. Ja sam!
Stannis je zapovjednik. Vodio je ljude u rat. Dva puta!
Uništio je flotu Greyjoya. -Dobar je vojnik. To znamo. I Robert je bio.
Recite mi nešto. Još vjerujete da su dobri vojnici i dobri kraljevi?
Neću okaljati Robertove zadnje sate krvoprolićem u njegovu dvoru
i izvlačenjem uplašene djece iz njihovih kreveta.
Večeras ćete otploviti za Zmajev kamen.
Ovo ćete dati u ruke Stannisu Baratheonu.
Ne njegovu upravitelju, ni njegovu zapovjedniku straže,
ni njegovoj ženi.
Samo osobno Stannisu. -Da, gospodaru.
Sad idite.
Kneže zaštitniče.
Kralj nema zakonitih sinova.
Joffrey i Tommen su kopilad Jaimeja Lannistera.
Kada kralj umre... -Prijestolje prelazi njegovu bratu Stannisu.
Tako se čini. Osim... -Nema "osim". On je zakoniti prestolonasljednik.
Ništa to ne mijenja. -Ne može do prijestolja bez vas.
Bilo bi mudro da mu ga ne date i date ga Joffreyju.
Imate li trunku časti?
Sad ste Kraljev Namjesnik i zaštitnik kraljevstva. Sva je moć vaša.
Vi samo morate ispružiti ruku i uzeti je.
Pomirite se s Lannisterima. Oslobodite Vražićka.
Udajte kćer za Joffreyja. Imamo vremena riješiti se Stannisa.
A ako će Joffrey biti problem, otkrit ćemo njegovu tajnu
i postavit ćemo kneza Renlyja umjesto njega. -Mi?
Trebate nekoga da vam pomogne nositi teret. Uvjeravam vas
da je moja cijena skromna. -To što predlažete je izdaja.
Samo ako izgubimo.
Kažete da se pomirim s Lannisterima.
Pokušali su mi ubiti sina.
Samo se s neprijateljima možemo miriti. Zato se i zove mirenje.
Ne. Neću to učiniti. -Onda su izbor Stannis i rat. -Nema drugog izbora.
On je nasljednik. -Zašto ste me pozvali?
Očito ne zbog moje mudrosti.
Obećali ste Catelyn da ćete mi pomoći.
Kraljica ima sto naoružanih ljudi.
Dovoljno da svlada moje preostale stražare. Trebaju mi Zlatni plaštevi.
Gradska straža ima 2000 ljudi i zakleli su se štititi kraljev mir.
Pogledajte se. Znate što želite da učinim i da se to mora učiniti.
No to nije časno pa vam riječi zastaju u grlu.
Kada kraljica proglasi jednoga kralja, a Namjesnik drugoga,
čiji će mir štititi Zlatni plaštevi? Koga će slušati?
Čovjeka koji ih plaća.
Čujte moje riječi i budite svjedoci moje prisege.
Noć pada, a moja straža sada počinje.
Neće završiti do moje smrti.
Neću uzeti ženu, posjedovati zemlju, biti otac djeci.
Neću nositi krunu ni izvojevati slavu.
Živjet ću i umrijeti na svome mjestu.
Ja sam mač u tami. Ja sam promatrač na zidovima.
Ja sam štit koji štiti kraljevstvo ljudi.
Zavjetujem svoj život i čast Noćnoj straži,
ove noći i svih noći koje slijede.
Kleknuli ste kao dječaci.
Sad ustanite kao muškarci Noćne straže!
Bravo!
Što to nosi? -K meni, Duše! Donesi!
Bogovi, smilujte se!
Što će mu učiniti?
Kad khalasara izjaše, vezat će ga za sedlo
i morat će trčati za konjem koliko može. -A kada padne?
Vidio sam kako je jedan čovjek izdržao devet milja.
Kralj Robert još me želi ubiti. -Ovaj je trovač bio prvi, no ne i zadnji.
Mislila sam da će me ostaviti na miru nakon bratove smrti.
Nikad vas neće ostaviti na miru.
Ubojice će vas slijediti do najtamnijeg Asshaija.
Otplovite li do Baziliskova otočja,
njegovi će mu špijuni to reći. Nikad vas neće prestati loviti.
Vi ste posljednji Targaryen.
Vaš će sin imati targaryensku krv i 40.000 jahača iza sebe.
Neće dobiti mog sina. -Neće dobiti ni vas, khaleesi.
Mjeseče mog života. Jesi li ozlijeđena?
Jorah Andalski, čuo sam što ste učinili.
Odaberite kojeg god konja želite i vaš je.
Dajem vam ovaj dar.
A mom sinu, pastuhu koji će uzjahati svijet,
također obećavam dar.
Dat ću mu željezni stolac na kojem je sjedio otac njegove majke!
Dat ću mu Sedam kraljevina!
Ja, Drogo, učinit ću to!
Odvest ću khalasaru na zapad, onamo gdje svijet završava,
i jahat ćemo na drvenim konjima preko crne slane vode
kao što nijedan khal nije činio prije.
Ubit ću ljude u željeznom ruhu i srušit ću njihove kamene kuće!
Silovat ću njihove žene, uzeti im djecu za robove
i dovest ću njihove slomljene bogove u Vaes Dothrak!
Ovo se kunem ja, Drogo, sin Bharboa.
Zaklinjem se pred Majkom svih gora, a zvijezde su mi svjedoci.
Dok zvijezde gledaju kao svjedoci!
Kneže Stark!
U redu je, pustite ga.
Kneže, kralj Joffrey i regentica traže vas kod prijestolja.
Kralj Joffrey? -Kralj Robert je mrtav.
Neka mu bogovi daju vječni mir.
Sve je spremno. Gradska je straža vaša. -Dobro.
Hoće li nam se pridružiti knez Renly?
Bojim se da je knez Renly napustio grad.
Sat vremena prije zore projahao je kroz stara gradska vrata
sa Ser Lorasom Tyrellom i pedesetak stražara.
Posljednji su put viđeni kako galopiraju na jug.
Iza vas smo, kneže Stark.
Svi pozdravite njegovu Milost,
Joffreyja od kuća Baratheon i Lannister, prvoga svog imena,
kralja Andala i Prvih ljudi, gospodara Sedam kraljevina
i zaštitnika kraljevstva.
Naređujem vijeću da izvrši sve pripreme za moju krunidbu.
Želim da me se okruni kroz dva tjedna.
Danas ću primiti prisege vjernosti od svojih odanih vijećnika.
Ser Barristane, mislim da nitko prisutan ne sumnja u vašu čast.
Pečat kralja Roberta. Netaknut je.
Ovime se kneza Eddarda Starka proglašava zaštitnikom kraljevstva,
da vlada kao regent dok nasljednik prijestolja ne postane punoljetan.
Smijem li vidjeti to pismo, Ser Barristane?
Zaštitnik kraljevstva?
Ovo je trebalo predstavljati vaš štit, kneže Stark? Komad papira?
To su bile kraljeve riječi. -Sad imamo novog kralja.
Kneže Eddarde, posljednji ste mi put ponudili savjet.
Uzvratit ću vam uslugu.
Savijte koljeno, moj kneže.
Savijte koljeno i prisegnite odanost mom sinu
i dat ćemo vam da odete u sivu pustoš koju nazivate domom.
Vaš sin nema pravo na prijestolje. -Lažljivče!
Osuđujete se svojim riječima, kneže Stark.
Ser Barristane, uhvatite izdajicu.
Ser Barristan je dobar i odan čovjek. Nemojte mu nauditi.
Mislite li da stoji sam?
Ubijte ga! Sve ih ubijte, zapovijedam to!
Zapovjedniče, odvedite kraljicu i njezinu djecu u zatočeništvo.
Odvedite ih do odaja i zadržite ih ondje pod stražom.
Gradska stražo!
Ne želim krvoproliće.
Recite ljudima da spuste mačeve i nitko ne mora umrijeti.
Sad!
Upozorio sam vas da mi ne vjerujete.
Prijevod: Tvrtko Lovreković